22 чэрвеня — Дзень усенароднай памяці ахвяр Вялікай Айчыннай вайны. У гэты дзень, у 19 гадзін, ля помніка загінуўшым воінам і партызанам, што на плошчы нашага райцэнтра, пройдзе мітынг-рэквіем з нагоды гэтай сумнай даты. У ім прымуць удзел ветэраны вайны, дэлегацыі працоўных калектываў Ганцаўшчыны. Адбудзецца шэсце калон да помніка, ускладанне кветак да яго, будзе запалены вечны агонь, прагучаць артылерыйскія залпы. У мерапрыемстве могуць прыняць удзел усе, каму дарагі мір і спакой, заваяваныя ў бітве за родны край, хто хоча бачыць нашу краіну працвітаючай і незалежнай. А 24 чэрвеня ў 14 гадзін ганцаўчане будуць прымаць удзельнікаў абласнога аўтапрабегу “Дарогамі вызваліцеляў”. Нашы калоны сустрэнуць іх на мяжы Ганцавіцкага і Клецкага раёнаў, а затым пройдзе мітынг і ўскладанне кветак да помніка загінуўшым землякам у аграгарадку Кукава. Пасля пераезду ў Ганцавічы адбудзецца ўскладанне кветак да Кургана Славы ва ўрочышчы Горкі, затым — мітынг і ўскладанне кветак да помніка на гарадской плошчы, а таксама да памятнага знака воінам-інтэрнацыяналістам. Затым удзельнікі велапрабегу возьмуць курс на аграгарадок Люсіна, дзе таксама пройдуць мітынг і ўскладанне кветак да помніка загінуўшым землякам, і накіруюцца ў суседні з нашым — Лунінецкі раён. Заметили ошибку? Выделите текст, нажмите Ctrl+Enter и оставьте замечание!